[{"text_idx": "#000011", "text": "Scarlets yn cadarnhau\u2019r chwaraewyr sy\u2019n gadael ar ddiwedd y tymor 2020-21"}, {"text_idx": "#000013", "text": "Mae\u2019r Scarlets yn cadarnhau bydd y chwaraewyr canlynol yn gadael y clwb ar ddiwedd y tymor 2020-21."}, {"text_idx": "#000014", "text": "Ar ddiwedd tymhorau blaenorol, mae cyflwyniad ar gyfer y chwaraewyr sy\u2019n gadael yn cael ei wneud ar ddiwedd ein ge\u0302m gartref ddiwethaf o\u2019r ymgyrch, ond yn anffodus oherwydd cyfyngiadau Covid nad yw hynny\u2019n bosib eleni."}, {"text_idx": "#000015", "text": "Yn hytrach, cafodd y chwaraewyr seremoni ffarwelio eu hun yn dilyn ge\u0302m Cwpan yr Enfys yn erbyn Gleision Caerdydd ar ddydd Sadwrn."}, {"text_idx": "#000016", "text": "Dywedodd cadeirydd gweithredol y Scarlets Simon Muderack: \u201cYn anffodus rydym yn ffarwelio chwaraewyr bob blwyddyn sydd wedi rhoi cymaint i\u2019r Scarlets yn ystod eu hamser yma ac rwy\u2019n siw\u0302r fase ein cefnogwyr wedi hoffi bod yma i ddweud hwyl fawr a rhoi diolch iddyn nhw."}, {"text_idx": "#000017", "text": "\u201cMae Werner yn ymddeol, gan ddilyn gyrfa anhygoel; mae Jake, Ed a Paul yn teithio no\u0302l adref i Awstralia, wrth i\u2019r gweddill cymryd cyfleoedd newydd ac rydym yn dymuno\u2019r gorau iddyn nhw gyd a rhoi diolch am bopeth maen nhw wedi gwneud i\u2019r Scarlets."}, {"text_idx": "#000019", "text": "Ar o\u0302l 134 o ymddangosiadau yn yr ail reng dros naw tymor i\u2019r Scarlets, mae Jake am deithio no\u0302l adref i fod gyda\u2019i deulu yn Awstralia."}, {"text_idx": "#000020", "text": "Mae\u2019r prop pen tynn yn ymddeol ar o\u0302l dros 100 o ymddangosiadau i\u2019r Scarlets gan ychwanegu at yr un garreg filltir cyrhaeddodd yn Super Rugby a\u2019r Currie Cup."}, {"text_idx": "#000021", "text": "Mae Paul yn dychwelyd i Awstralia ar o\u0302l treulio pedair blynedd gyda\u2019r Scarlets. Mae\u2019r cyn chwaraewyr saith bob ochr i Awstralia wedi chwarae mewn 79 o gemau gan sgori 17 o geisiadau."}, {"text_idx": "#000023", "text": "Mae\u2019r wythwr o Dde Affrica wedi treulio tair blynedd yn Llanelli, gan wneud 56 o ymddangosiadau i\u2019r clwb ac wedi ennill cefnogaeth y chalonnau\u2019r cefnogwyr yn ystod ei amser yma."}, {"text_idx": "#000024", "text": "Mae\u2019r prop a ganed yn Awstralia ond yn gymwys i chwarae i Gymru wedi ymddangos mewn 56 o gemau ers iddo gyrraedd yma yn 2015. Dros y misoedd diwethaf mae Dylan wedi bod ar fenthyg i Glasgow."}, {"text_idx": "#000026", "text": "Mae Tom, sy\u2019n gyn-gapten ar Gymru d20, wedi chwarae 27 o gemau i\u2019r Scarlets ers gwneud ei ymddangosiad cyntaf yn 2015."}, {"text_idx": "#000027", "text": "Mae\u2019r chwaraewr rheng o\u0302l wedi arwyddo cytundeb gyda\u2019r Gweilch, ac wedi chwarae o fewn 20 o gemau ers gwneud ei ymddangosiad cyntaf yng nge\u0302m Cwpan Her yn erbyn Gwyddelod Llundain yn 2019."}, {"text_idx": "#000028", "text": "Mae Osian, sydd wedi\u2019i gapio i Gymru d20 fel canolwr, wedi arwyddo cytundeb i\u2019r Gweilch ar gyfer y tymor nesaf."}, {"text_idx": "#000030", "text": "Mae\u2019r chwaraewr rheng o\u0302l wedi gwneud dau ymddangosiad i\u2019r Scarlets ers ymuno yn 2019."}, {"text_idx": "#000031", "text": "Arwyddodd cytundeb o Jersey ar ddechrau\u2019r tymor, mae Will wedi gwneud 10 ymddangosiad i\u2019r Scarlets yn ystod yr ymgyrch 2020-21."}, {"text_idx": "#000032", "text": "As well as the 12 players, strength and rehabilitation coach Sam Handy is also saying his farewell at the end of the season."}]